ג'ודית קפלן

בית הכנסת ליהדות מתקדמת בניו יורק ברחוב 86W ב[[מנהטן, שם עלתה לראשונה לתורה ב-1922]]
ג'ודית (יהודית) קפלן אייזנשטיין (באנגלית: Judith Kaplan Eisenstein; 10 בספטמבר 1909 – 14 בפברואר 1996), הייתה מוזיקאית אמריקאית והיסטוריונית ומתעדת של מוזיקה יהודית. בתו של הרב מרדכי קפלן, מייסד זרם היהדות הרקונסטרוקטיבית ואשתו של הרב עירא אייזנשטיין. נודעה כבת הראשונה שעלתה לתורה במסגרת טקס בת מצווה.

== ביוגרפיה ==
נולדה בניו יורק, בתו הבכורה של הרב מרדכי קפלן. בהיותה בת 12, לאחר שהביעה רצון לעלות לתורה ולאחר שאביה בחן את הנושא וגילה שאיננו מנוגד להלכה, התיר לה בית הכנסת הקונסרבטיבי בניו יורק לעלות לתורה בשינוי בשבת ה-18 במרץ 1922. היא קראה את הברכות בניגון, אך את פרשת השבוע קראה בעברית ובאנגלית מתוך ספר תורה מודפס למרגלות בימת בית הכנסת. קפלן-אייזנשטיין שחזרה את המעמד בהיותה בת 82, תוך עלייה לתורה כמקובל בקהילות היהדות המתקדמת.

למדה באוניברסיטת קולומביה ובבית הספר ג'וליארד למוזיקה. ב-1932 השלימה תואר מוסמך אוניברסיטה בחינוך מוזיקלי. באמצעות אביה הכירה את תלמידו וממשיך דרכו, עירא אייזנשטיין, והשניים נישאו ב-1934. בין השנים 1929 ל-1954 לימדה חינוך מוזיקלי והיסטוריה של מוזיקה יהודית בסמינר למורים שליד בית המדרש לרבנים באמריקה (JTS) ויצרה את תוכנית הלימודים במוזיקה יהודית. כן ערכה את האנתולוגיה הראשונה של שירי ילדים יהודיים וחקרה אותם (מהדורה ראשונה: Gateway to Jewish Song, 1937; מהדורה שנייה ומורחבת: Songs of Childhood; 1955). כאשר זיהתה מחסור בחומרים מוזיקליים לילדיה, חיברה יחד עם בעלה מספר ספרי ילדים (שירי מועד לחגי ישראל בעברית ובאנגלית ואגדות מחורזות משולבות בשירים מקוריים). 

בנוסף, פעלה כמלחינה וחיברה מספר קנטטות ומחזה מוזיקלי ("עקדת יצחק"). 

בשנת 1959, בגיל חמישים, החלה לימודים לקראת תואר דוקטור בהיברו יוניון קולג', אותם סיימה ב-1966. עבודה הדוקטורט שלה עסקה בשירת יהדות ספרד והשוואתה עם שירת הטרובדורים והמדריגלים. ב-1972 ראה אור מחקרה הנרחב: Heritage of Music: The Music of the Jewish People.

בין השנים 1966-1979 לימדה בהיברו יוניון קולג' ולאחר מכן (בשנים 1978-1981) לימדה בבית המדרש לרבנים ליהדות מתחדשת בפילדלפיה.

== כתביה ==
<div class="mw-content-ltr">
* Eisenstein, Judith Kaplan (1939). The Gateway to Jewish Song. Behrman House.
* Eisenstein, Judith Kaplan (1943). Festival Songs Shirey Mo'ed. Bloch Publishing Co., New York 
* Eisenstein, Judith K. and Ira (1947). The Seven golden buttons: a legend with music. Jewish Reconstructionist Foundation.
* Eisenstein, Judith Kaplan; Eisenstein, Ira (1952). Reborn: an episode with music. Jewish Reconstructionist Foundation. 
* Eisenstein, Judith Kaplan; Prensky, Frieda (1955). Songs of Childhood. United Synagogue of America Book Service. .
* Eisenstein, Judith Kaplan (1972). Heritage of music: the music of the Jewish people. Seforim House. 
* Eisenstein, Judith Kaplan (1972). The sacrifice of Isaac; a liturgical drama. Reconstructionist Press. 
* Eisenstein, Judith Kaplan (1974). Shir ha-shahar.
</div>

== קישורים חיצוניים ==

* [https://jwa.org/encyclopedia/article/eisenstein-judith-kaplan ערך באנציקלופדיית הנשים היהודיות]
* [http://www.jewishvirtuallibrary.org/the-first-bat-mitzvah-in-the-united-states The First Bat Mitzvah in the United States]
* [http://www.nytimes.com/1996/02/15/us/judith-eisenstein-86-author-and-composer.html Judith Eisenstein, 86, Author and Composer], נקרולוג, הניו יורק טיימס, 15 בפברואר 1996
* [http://jmwc.org/eisenstein-judith-kaplan/ על ג'ודית קפלן אייזנשטיין במרכז רשת למוזיקה יהודית]
* [http://meyda.education.gov.il/files/Mazkirut_Pedagogit/Mate/madrichLemoreKlaly.doc "גיל מצוות – אחריות ומחויבות"], קטע מתוך תוכנית הלימודים לגיל בר/בת מצווה (תת הפרק "בחירת דרך – סיפורה של הבת מצווה הראשונה בהיסטוריה")

==הערות שוליים==

קטגוריה:יהדות רקונסטרוקציוניסטית
קטגוריה:מוזיקאיות יהודיות אמריקאיות
קטגוריה:מוזיקאים יהודים אמריקאים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:סגל אוניברסיטאות ומכללות בארצות הברית
קטגוריה:מלחינות יהודיות אמריקאיות
קטגוריה:מלחינים יהודים אמריקאים
קטגוריה:אתנומוזיקולוגים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פמיניסטיות דתיות
קטגוריה:מלחיני מוזיקה יהודית
קטגוריה:פמיניסטיות יהודיות אמריקאיות
קטגוריה:פמיניסטים יהודים אמריקאים
קטגוריה:אמריקאיות שנולדו ב-1909
קטגוריה:אמריקאים שנולדו ב-1909
קטגוריה:אמריקאיות שנפטרו ב-1996
קטגוריה:אמריקאים שנפטרו ב-1996